hántedáṃ juhávāmahā íti kásmai na idám prathamā́ya hoṣyantī́ti máhyamíti haivā́gníruvāca máhyamíti yó 'yam pávate máhyamíti sū́ryaste ná sampādayā́ṃ cakruste hā́sampādyocuḥ prajā́patimevá pitáram prátyayāma sa yásmai na idám prathamā́ya hotávyaṃ vakṣyáti tásmai na idám prathamā́ya hoṣyantī́ti te prajā́patim pitáram pratī́tyocuḥ kásmai na idám prathamā́ya hoṣyantī́ti